Hyvät katsojat! Herra käyttää lääkäriä -sarjassa -
tällä kertaa olemme tarkastelleet suolisto-oireita, ravitsemusta -
ja ravitsemuksen vaikutusta meidän hyvinvointiimme.
Nykyään on liikkeellä erilaisia muotisdieettejä - milloin mitäkin.
Niistä etsitään ikään kuin viisasten kiveä.
Näitä syömällä tai nämä pois- jättämällä saavutetaan terveys.
Niihin uskotaan ja niitten nimeen vannotaan.
Niitä mainostetaan kaverille ja niillä tienataan paljon rahaa.
Tilanne on melko sekava, koska muoti-ilmiöt vaihtelevat -
ja muotia on milloin mikäkin. Välillä syötiin vain proteiinia.
Se on vaarallista. Sitten alettiin syödä valtavasti rasvoja ja voita.
Seuraus oli, että sydäninfarktit ovat lisääntyneet.
Sitten alettiin käyttää paljon suoloja - ja verenpaineet nousivat.
Muodissa on myös ollut gluteeniton ruokavalio henkilöillä, -
joilla ei ole vilja-allergiaa tai varsinaista keliakiaa.
Tässä on aika paljon ongelmia.
Jos jätämme viljatuotteet pois, niin kärsimme vähäisestä kuidusta.
Siitä seuraa kolesterolien nousu, syöpäriskin kasvu, -
ummetus ja paljon muitakin ongelmia.
Viljatuotteiden poisjättäminen muoti-ilmiönä on melkein johtanut -
joidenkin leipomoiden konkurssiin suorastaan.
On totta, että on gluteeniherkkiä ihmisiä.
Heitä on varsin vähän. Sitä ei ole helppo osoittaa.
Heidän ruokavaliostaan helposti jää pois kaikki vilja, -
mikä on huono asia.
Jos saa päähänpinttymän, ettei syö ollenkaan viljoja, -
niin kannattaisi silti aina syödä kauraa saadakseen sen kuidun.
Kaurapuurohan on erinomainen kolesterolilääke.
Ihan hyvin voi syödä kauraleipää, kaurapuuroa.
On oikeastaan melkoinen katastrofi jättää viljatuotteet pois.
Huomautan siitä, että totta kai keliaakikot, joita on paljon, -
kannattaisi seuloa ja laittaa gluteenittomaan dieettiin.
Hekin voivat aika usein syödä kauraa. Se on yksilöllistä.
Ikuisen elämän tarjoavan ruoka- valion metsästys omin päin -
ja vaihto muodin mukaan voi olla haitallista terveydelle.
Sitten laktoosi-intoleranssista muutama seikka.
Siitä kärsii noin 18 % suomalaisista aikuisista, -
mahdollisesti siis jopa joka 5. Se puhkeaa yleensä aikuisiässä.
Oireena on 1-3 tuntia laktoosi- tuotteen syönnin jälkeen -
alkava vatsan turvottelu.
Se johtuu siitä, että maitosokeri ei pilkkoonnu.
Noin 1-3 tunnin kuluttua maidon/ maitotuotteiden käytöstä -
se on ehtinyt paksusuoleen, missä bakteerit alkavat hajoittaa sitä -
ja tulee näitä oireita.
Vaiva on sinänsä täysin vaaraton.
Joskus se aiheuttaa aika sietämätöntä närästystä -
ja on pahakin kiusa.
Monilla on laktoosi-intoleranssi, mutta eivät piittaa siitä.
He syövät laktoosia pikkuoireista välittämättä -
ja ainakin vatsa toimii. Siitä ei siis tarvitse nostaa isoa meteliä.
Laktoosi-intoleranssia sairastava sietää usein hyvin 1 lasin maitoa.
Siinä on noin 5 g laktoosia. 2 lasillisesta tulee oireita.
Voi ottaa pienen annoksen jäätelöä, maitoa.
Sitten on tietysti vähälaktoosiset HYLA-tuotteet.
Niitä siedetään aika hyvin. Sitten on "laktoosipommeja", -
kuten suklaa, jossa on varsin paljon. Niistä voi tulla oireita.
Ei liioitella siis laktoosi- intoleranssia.
Jotkut tosin saavat ihan pienestäkin määrästä oireita.
Jos on tämä vaiva ja haluaa nauttia herkullisesta jäätelöannoksesta, -
voi ottaa entsyymiä pilkkovan kapselin, -
esim. Lactrase tai muu apteekin tuote.
Se ennen syöntiä ja sitten voi aika vähin oirein syödä haluamansa.
Kapselin voi myös rikkoa ja sirotella jauheen ruoan pinnalle.
Näin laktoosi-intoleranssista hyvinkin selviää.
Hoitona on tietysti maitosokerin välttäminen.
Elintarvikkeissa olevista laktoosimääristä on luetteloita.
Pahin konna on maitosuklaa. Hampurilaisessa on ehkä 0,9 g, -
kun maitosuklaassa on 10 g. Pullassa voi olla 1,6 g.
Vehnäsämpylässä 1 g. Kypsyte- tyissä juustoissa ei ole ollenkaan.
Niitä voi syödä rauhassa, samoin homejuustoja.
Sulatejuustoissa määrä on 0-3 grammaa.
Samoin tuorejuustoissa, maitorahkassa noin 3 g.
Raejuustoissa on hiukan, jäätelöissä aika paljon.
Jäätelöannos on saman verran kuin lasillinen maitoa.
Sitten on vähälaktoosiset tuotteet, joita voi hyvin käyttää.
Ja sitten on ne kapselit. Herkutellessa voi ottaa Lactrasen,-
jonka voi myös rikkoa ja laittaa annoksen päälle.
Milloin pitäisi mennä tutkimuksiin, jos epäilee laktoosi-intoleranssia?
Kokeita ei välttämättä tarvitse ottaa.
Jos on 2 viikkoa ilman maito- tuotteita ja oireet häviävät, -
niin silloin todennäköisesti on laktoosi-intoleranssi.
Ei tarvitse sitten rasituksia tehdä. Siinä on tehty -
laktoosirasituskokeita ja verikokeita.
Ne eivät aina ole ihan luotettavia.
Kaikkein luotettavinta on olla ilman laktoosia 2 viikkoa.
Jos oireet häviävät, asia on selvä.
Tosiaan ei siitä tarvitse välittää eikä kaikkia kiinnosta tietääkään.
Ellei ihan mahdottomia oireita ole, vähäisten oireiden kanssa pärjää, -
ellei ole herkkä suolisto, joka reagoi pieneenkin venytykseen -
ja turvotukseen. Olemme aika yksilöitä tässä.
Suolistossa on ihan oma tahdosta vapaa hermosto ja lihaksisto, -
joka ravinnetta työntää putkessa eteenpäin.
Se ei ole tahdonalainen. Siihen ei voi ajatuksella vaikuttaa -
eikä sitä voi millään komentaa.
Jos siis olet ilman laktoosia, maitosokeria kaksi viikkoa, -
kun epäilit laktoosi-intoleranssia, mutta oireet eivät hävinneetkään, -
silloin kyseessä on joku muu.
Sitten pitää miettiä, hakeutuuko sen takia tutkimuksiin.
Eli tarkistaa esim. keliakia tai tutkia helikobakteerit.
No, syyhän on geeneissä. Se joko on tai sitten ei.
Geeneillehän ei voi mitään ja lapsuusajan jälkeen se puhkeaa.
Keliakiaan liittyy usein sekun- däärinen laktoosi-intoleranssi.
Kun keliakia on vienyt ohutsuolen limakalvosta nukan, -
kaikki aiheuttaa vähän oireita. Kun keliakia on hoidettu, -
asianmukaisella ruokavaliolla, niin voikin yhtäkkiä juoda maitoa.
Ei ollutkaan laktoosi-intoleranssia. Tämä on hyvä tietää.
Se voi siis olla keliakiasta johtuva toissijainen ilmiö, -
joka korjautuu, kun keliakia- ruokavaliolla on palautettu -
suoliston normaali limakalvo.
No, sitten tämä kuuluisa heliko- bakteeri.
Se on hyvin mielenkiintoinen asia, -
koska sen tutkijoita ensin syrjittiin ja sitten palkittiin.
Vielä 1960-70 -luvulla mahahaava oli aika yleinen ja kiusallinen.
Nuorena lääkärinä itsekin siihen törmäsin. Ne olivat aika pahoja.
Vuotava/puhjennut vatsahaava oli hengenvaarallinen.
Jouduttiin leikkaamaan vatsalaukkua pois.
Siitä yhdistettiin systeemit ohut- suoleen.
Siitä tuli potilaalle hankalia oireita, ns. dumping-syndrooma -
eli ruoka meni liian nopeasti osastosta toiseen -
ja tuli erilaisia epämiellyttäviä oireita.
Pari tutkijaa sitten löysi mahalaukusta bakteereja.
Se oli suuri ihme, koska mahalaukku on hyvin hapan paikka.
Ajateltiin, ettei siellä voi kukaan elää, ainakaan bakteeri, -
mutta helikobakteeria löytyi, joka viihtyy hyvin vatsalaukun hapossa.
Happo siksi, että liha sulaisi siellä.
Lihansulatusentsyymit toimivat vain niin happamassa ympäristössä.
Helikobakteerin löytäneet arvelivat, että tämä voi olla yksi syy -
vatsahaavaan ja ehkä vatsasyöpäänkin.
Nuorina ennakkoluulottomina tutki- joina niillä oli ennakkoaavistus.
Heidät haukuttiin, koska yleisesti hyväksytty mielipide oli toinen.
Heitä arvosteltiin, mutta selvisi, että he ovat oikeassa.
Se mullisti vatsahaavan hoidon ja ehkäisyn.
Se on ilmeisesti vähentänyt vatsa- syövän määrää huomattavasti.
1960-70- luvulla vatsasyöpä oli Suomen yleisin syöpä.
Nyt se on ehkä 13. tai 14. ja tilalle ovat tulleet -
muut sen alueen syövät, kuten hälyttävästi yleistynyt haimasyöpä -
ja paksunsuolen syöpä. Näin se muuttuu ja kaverit sai palkinnon.
Nyt voidaan helikobakteeria häätää pois ja hoitaa happamuutta, -
niin ei juuri vatsalaukkuja tarvitse poistaa.
Näin potilaat välttyvät aika kiusallisilta oireilta.
Helikobakteeri on usein aika vähäoireinen.
Se ei välttämättä oireile paljoakaan.
Jos se oireilee, niin epämääräisinä vatsavaivoina.
Diagnoosin jälkeen häätöhoito tapahtuu antamalla yhtäaikaa -
2 antibioottia ja happolääkettä. Se poistaa vaivat vain 1-2 vuodeksi.
Sitten oireet palaavat. Ei sillä ole isoa roolia tässä oireessa.
Sen merkitys on siinä, että se luultavasti aiheuttaa vatsahaavaa,-
joka on hyvin hankala ja samalla lisää selvästi vatsasyöpäriskiä.
Siksi se kannattaa hoitaa. Sen saa kiinni verikokeesta, -
hengityskokeesta, ulostenäytteestä.
Paras selvitystapa on vatsalaukun tähystys (gastroskopia).
Se kannattaa tehdä, etenkin jos on pitkäaikaista vatsaoireilua -
yli 55-vuotiailla. Heille se pitäisi tehdä ilman muuta.
Siellä voidaan ottaa koepalat, -
myös koepala ohutsuolen limakalvolta keliakian poissulkemiseksi.
Helikobakteeri voidaan viljellä ja löytää tepsivä antibiootti.
Silloin saadaan onnistunut ja hyvä hoito.
Hoito 2 samanaikaisella antibiootilla ja happolääkkeellä -
on joskus vähän rankka ja jotkut jättävät sen kesken.
Tiedän, että se on rankka, koska olen sen itse syönyt.
Minulla oli helikobakteeri. Oireet hävisivät. Tähystys tehtiin.
Hammasta purren kuuri täytyy syödä loppuun.
Jos se jää kesken, se uusii. Ja voi uusia muutenkin.
Mistä näytelmän konna, helikobakteeri on tullut?
Sitä on liitetty milloin mihinkin, mistä se olisi voinut tulla.
Se on selvää, että 70-vuotiailla ja vanhemmilla sitä on hyvin paljon, -
jopa joka toisella. Nuorilla sitä on hyvin vähän, -
jopa vain joka 10.:llä. Se saattaa liittyä ruoan puhtauteen.
Ei ole ihan varmaa, mistä se tulee. Sitä ei tiedetä.
Se voi tarttua isovanhemmilta tai vanhemmilta lapsille.
Nämä ovat kaikki olettamuksia. Kuitenkin tiedetään, -
että vanhemmissa ikäluokissa sitä on paljon, nuoremmissa vähän.
Vatsasyövän huomattava vähentyminen selittyy varmaan sillä.
Helikobakteeri kannattaa siis tutkia ja hoitaa ilman muuta.
Se voi liittyä myös ylihappoisuuteen ja refluksiin, -
joka on tosi tavallinen oire. Siihen palataan.
Siitä tulee happoa suuhun.
Mutta oli sitkeitä nuoria tutkijoita, jotka pitivät kiinni siitä,-
että helikobakteeri aiheuttaa vatsahaavoja ja syöpää.
Ennakoluuloton, vastustuksesta piittamaton tutkija, -
joka pitää kiinni näkemyksestään, on aina hyvä asia.
Mikä lääketieleellistä tutkimusta eniten haittaa?
Tekisi mieli sanoa, että vertaisarvioivat lukijat, -
jotka lukevat uuden artikkelin. Jos se ei sovi siihen, -
mitä heille on opetettu, niin he eivät julkaise tutkimusta.
Joskus tulee mieleen, että vertaisarviointi on -
yksi tutkimusta eniten haittaava tekijä.
Pitää olla ennakkoluuloton. Nyt aletaan vähitellen ymmärtää, -
että bakteerit, joiden kanssa yleensä elämme hyvässä sovussa, -
(sinussa on 10 krt enemmän baktee- reja ja 100 krt enemmän viruksia -
kuin omia soluja), niitten roolien ymmärtäminen eri sairauksissa on -
muodostumassa hyvin tärkeäksi.
Nyt on suolistobakteerien tutkiminen tullut muotiin.
Etenkin kun tulehdukselliset suolistosairaudet, joihin palataan, -
ovat räjähtäneet käsiin. Punaiset lamput palavat lääketieteessä -
ja siniset valot vilkkuvat, kun näitä on tavattoman paljon.
Ei oikein tiedetä, mihin tämä johtaa ja missä on syy -
ja kuka nämä hoitaa. Jotakin on tapahtunut.
Syy on melkoinen mysteeri, -
mutta ehkä suolistobakteeritutkimus antaa siihen valoa -
ja nämä uudet tutkimuskeinot, mitä meillä on.
Uudet tutkimustavat ovat kehittyneet paljon.
Tähystykset ovat tietty tärkeitä.
Vatsalaukun/paksusuolen tähystys ovat syrjäyttäneet paljolti -
röntgenvarjoainetutkimukset. On pieniä nielaistavia videokameroita.
Se kulkee suoliston läpi ja kuvaa. Sitten katsotaan, -
mitä se on suolistossa nähnyt. Kovin paljon kehitystä on.
Samoin erilaiset muutkin uudet tutkimusmenetelmät, -
kuten uudet kuvantamismenetelmät, jotka antavat aika tarkkoja kuvia.
Nyt voidaan tomografialla esim. katsoa, -
mikä on tilanne paksusuolen sisällä.
Paljon helpompi tutkimus kuin että pumpataan ilmaa ja varjoainetta.
Ilmavarjoainetutkimukset ovat kovasti vähenemässä.
No, miten yleinen helikobakteeri- tulehdus on?
On niin, että etenkin vanhemmissa ikäluokissa -
se on tavattoman yleinen.
Syyksi pannaan silloinen huono elintarvikehygienia.
En ole ihan varma, onko näin. Joku voi olla eri mieltäkin.
Suomessa 70-vuotiailla on helikobakteeri yli puolella.
Kyllä se on ihan varteenotettava tekijä.
Juuri tässä ikäluokassa mahasyöpää sitten esiintyykin.
Vuoden 1990 jälkeen syntyneistä suomalaisista -
helikobakteeria on vähemmällä kuin 1:llä 10:stä -
10-20 %:lla, varsin isolla määrällä, helikobakteerin omaavista -
se aiheuttaa vatsalaukun tulehduksen, -
johon voi liittyä mahahaavan kehittyminen.
Siihen voi liittyä lievempiäkin vatsaoireita, -
jotka on niin lieviä, ettei voi sanoa ihan tälle tyypillisiä oireita.
Se on kuitenkin aika harvoin syynä epämääräisiin ylävatsavaivoihin.
Mahasyöpäriski kasvaa jopa 6-kertaiseksi, jos on helikobakteeri.
Sen takia mielestäni se kannattaa aina hoitaa pois.
Se on vain se viikon kuuri 2 antibiottia ja happolääkettä samalla.
On kuitenkin hyvä muistaa, jos syövästä puhutaan, -
että helikobakteerin osuus on pieni verrattuna tupakkaan ja alkoholiin.
Ruoansulatuskanavan syövistä esim. ruokatorven syopäriski -
lisääntyy 100-kertaiseksi, jos tupakoi ja juo alkoholia.
Puhutaan ihan eri luokan riskeistä.
Jos syöpää haluaa välttää, niin viisaasti ei polta eikä juo.
Ne hämmästyttävän usein aiheuttavat juuri suolistosyöpiä.
Usein ne liitetään keuhkosyöpään, mutta ei se niin ole.
Paljon isompi ongelma on vatsan alueen syövät.
Tupakointi erityisesti liittyy haimasyöpään.
Helikobakteerin toteamisesta sanottiin jo jotakin.
Siihen on useita testejä.
Verinäytteestä voidaan mitata vasta-ainetaso helikobakteerille.
Hengitystestin voi tehdä. Hengi- tyksestäkin sen voi diagnosoida.
Myös ulosteessa se näkyy.
Tähystyksessä otetaan bakteerinäyte viljelyyn ja katsotaan, -
mikä antibiootti siihen tepsii parhaiten.
No, miten se hoidetaan? Sillä kuurilla.
Jos se todetaan mahatulehduksen (gastriitti) -
tai vatsahaavan yhteydessä, niin silloin tietenkin hoidetaan aina.
Samoin refluksitaudissa. Jos jatku- vasti röyhtäilee happoa kurkkuun, -
aiheuttaen käheyttä, yskää ja monia hankalia oireita, -
niin totta kai se silloin kannattaa hoitaa. Näihin palaamme vielä.
Kun se oireettomista hoidetaan satunnaislöydöksenä, -
se ei heillä välttämättä vaikuta mitään, -
mutta vähentää sitä 6-kertaista mahasyöpäriskiä. Perusteltua siis.
Häätöhoito kestää viikon. Siihen kuuluu 2 antibioottia, -
yleensä Klaritromysiini ja Amoksisilliini -
ja hapon eritystä estävä lääke.
Hoidon jälkeen on syytä jatkaa haponeritystä estävää lääkettä -
noin 2-4 viikkoa kumminkin.
Häädön onnistuminen varmistetaan. Sen voi varmistaa testaamalla, -
ottamalla kokeita uudelleen parin kuukauden kuluttua -
hoidon päättymisestä.
Miten helikobakteeria voisi ehkäistä?
Elintaso näyttäisi ehkäisevän sitä.
Onko tämä hyvä juttu vai ei. Siitä voidaan keskustella.
Onko ruokamme ylipuhdasta, ylisteriiliä, ylikäsiteltyä?
Liian einesvoittoista? Voi se olla, että kun tähän on menty, -
että se on liian hygieenistä, niin ko. bakteeri on vähentynyt, -
mutta muut oireet ovat tulleet tilalle. Tätä sietää pohtia.
Ei ylenpalttinen siisteys ja steriiliys - ainakaan Suomessa -
ole ehkä niin perusteltua kuin esim. Afrikassa, -
jossa on loisia ja giardiaa, ameeboja ja erilaisia pöpöjä.
Se on vähän eri juttu. Meillä ei tuota vaaraa samalla tavoin ole.
Sitä kannattaa tarkkaan pohtia ja harkita.
Helikobakteerilta täysin suojaavia elintapoja ei tunneta/tiedetä.
Näyttää siltä, että rintaruokinnassa äidiltä saatavat vasta-aineet -
voivat suojata lasta varhaisilta helikobakteeritartunnoilta.
Helikobakteerirokotetta kehitellään parhaillaan, -
muttei ei ole vielä käytössä. Se saattaa tulla hyvinkin.
Siinä on sitten rokote, joka estää mahasyöpää.
Hyvin mielenkiintoinen avaus.
Sitten joku sana vatsahaavasta.
Vatsan limakalvoa peittää kerros, -
jonka Luoja on laittanut, jotta me voisimme sulattaa lihaa.
Vatsassa on niin kovat hapot, että se tekisi reiän melkein mihin vaan,
jollei limakalvoa olisi suojattu rauhasten erittämällä kalvolla -
lihan sulattamiseksi.
Tässäkin on kehitysopin kannattajille pähkinä purtavaksi.
Miten liha sulatettiin ja miksi maha ei sulattanut itse itseään?
Se olisi sen tehnyt ennen Luojan laittamaa rauhassysteemiä, -
joka tekee suojakalvon, jotta happoa voidaan siellä pitää.
On nerokasta, että lihansyönti on ennakoitu mahalaukkuun -
varustamalla se suojakalvolla.
Miten se mahahaavaan ja helikobakteeriin liittyy?
Noin puolella helikobakteereita omaavilla on myös tulehdusta, -
joka voi olla täysin oireetonta.
Osalle heistä kehittyy se mahahaava.
Sen hoitaminen on äärimmäisen tärkeää.
Se voi todella puhjeta tai puhkaista verisuonen -
ja aiheuttaa hengenvaarallisen tilanteen.
Jos tällaisia oireita on, -
niin vatsalaukun tähystys on aivan välttämätön.
Mistä muusta syystä vatsahaava voi johtua kuin helikobakteereista?
Ei niinkään ruokavaliosta, tupakasta ja alkoholista kyllä, -
mutta yleisin syy lienee tulehduskipulääkkeiden käyttö.
Meillä on vuosittain noin 400 kuolemantapausta -
johtuen voimakkaiden tulehdus- kipulääkkeiden käytöstä.
Niissä vatsahaava voi olla oireeton ja todetaan ruumiinavauksessa.
Varovaisuutta näiden lääkkeiden kanssa.
Hyvä katsoja! Jos sinulle on ollut hyötyä ja iloa näistä ohjelmista -
ja haluat jatkossakin tukea näiden ohjelmien tekemistä, -
voit soittaa numeroon 0600-10077.
Puhelun hinta on noin 10 euroa. Voit myös laittaa tukesi -
ruudussa näkyvään tilinumeroon. Voit kohdentaa sen tähän ohjelmaan -
ruudussa näkyvällä viitteellä.
Kiitos, että olit mukana! Jumalan siunausta sinulle!
Tekstitys: Tuula-Riitta Virrankare